Дәреслектәге күргәҙмәлелек күп кенә урын алған: таблицалар, схемалар, һүрәттәр, рәссамдарҙың картиналарынан репродукциялар. Таблица, схемалар – грамматик материалды үҙләштереүҙе еңеләйтә, һүрәттәр – күнегеүҙәргә иллюстрация булып хеҙмәт итә һәм уҡыусыға һөйләү предметын образлы күҙалларға ярҙам итә, картиналарҙың реппродукцияһы буйынса башҡарған эштәр уҡыусыларҙың телмәрен үҫтерә. Тәҡдим ителгән күргәҙмәлелек дәреслекте матурлап, йәнләндереп тора һәм эш барышында уҡыусыларҙың ҡыҙыҡһыныуын арттыра.